لیونل میسی

**لیونل میسی** (جم 24 جون 1987) دا پورا ناں *لیون اینڈرس میسی* اے۔ اس دا جم 24 جون 1987 ’چ ارجنٹینا دے خوبصورت شہر روساریؤ وکھے ہویا۔ لیونل میسی کھبے پیر نال کھیڈن والا فٹ بال کھڈاری اے جو کہ دنیاں دے سبھ توں تیز-ترار کھڈاریاں وچوں کّ اے۔ انتر-قومی پدھر اُتے میسی ارجنٹینا ولوں کھیڈدا اے اتے کلب پدھر اُتے اوہ فٹ بال کلب بارسیلونا ولوں کھیڈدا اے۔

## قابلیت
سبھ توں پہلاں سپینش کلب بارسیلونا نے میسی دی قابلیت نوں پچھانیا۔ 2004 وچّ میسی نے اپنا پہلا کلب میچ لا لگا سپینش لیگ ’چ اسپیول دے خلاف کھیڈیا۔ سپینش لیگ ’چ کھیڈن والا اوہ دنیاں دا سبھ توں چھوٹی عمر دا کھڈاری بنیا۔ میسی دی شاندار کھیڈ دی بدولت بارسیلونا نے سپینش لیگ نوں 2005, 2006, 2009, 2010, 2011, 2013, 2015 اتے 2016 وچّ جتیا۔ 2005 وچّ ہالینڈ وکھے کھیڈی گئی ورلڈ یوتھ چیمپیئن شپ ’چ ارجنٹینا نوں چیمپین بناؤن وچّ میسی دا بھرپور یوگدان رہا۔ اس نے ٹورنامینٹ ’چ سبھ توں ودھ چھ گول کرکے گولڈن بوٹ دا خطاب حاصل کیتا۔ اس توں بعد میسی ارجنٹینا دی سینئر ٹیم ولوں لگاتار کھیڈدا آ رہا اے۔ 2007 دے کوپا کپ وچّ میسی نوں ٹورنامینٹ دا سبھ توں ودھیا کھڈاری چنیا گیا۔

## [[اولمپک کھیڈاں]]
میسی لئی سبھ توں یادگاری پل اس ویلے آئے جد 2008 دیاں بیجینگ اولمپک کھیڈاں ’چ اس دے گول دی بدولت ارجنٹینا دی ٹیم نے فائینل وچّ نائیجیریا نوں ہرا کے چیمپین بنن دا مان حاصل کیتا۔
## کلب کریئر
جے میسی دے کلب کریئر اُتے  جھات ماریئے تاں دنیاں دا کوئی وی کھڈاری اس دا مقابلہ کردا دکھائی نہیں دندا۔ 2006 دی چیمپین لیگ ’چ میسی نے اپنے کلب بارسیلونا لئی ریکارڈ 14 گول کرکے چیمپین لیگ دے اک ہی سیزن ’چ ڈیاگو میراڈونا دے 14 گولاں دی برابری کرکے دنیاں نوں درسا دتا کہ اوہ ایویں نیں میراڈونا دا اترادھکاری اکھواؤندا۔ 18 اپریل 2007 نوں میسی نے سیمی فائینل مقابلے وچّ گیٹیپھ دے خلاف دو گول کیتے۔ اس مقابلے دی خاصیت ایہہ رہی کہ میسی دا اک گول 1986 دے عالمی کپ ’چ میراڈونا دے انگلینڈ خلاف کیتے ‘صدی دے گول’ نال ملدا جلدا سی۔ بارسیلونا لئی کھیڈدے ویلے تاں میسی دی کھیڈ دا جادو دیکھدے ہی بندا اے۔ پنج وار سپینش سپر کپ جتن دے نال-نال بارسیلونا نے 2006, 2009, 2011 اتے 2015’چ چیمپین لیگ دا خطاب جتیا۔ 2009 وچّ بارسیلونا نے اک ہی سیزن ’چ کوپا ڈیلرے، لا لگا اتے چیمپین لیگ دا خطاب جت کے ہیٹرک بنائی، جس ’چ میسی دے یوگدان نوں کدے بھلایا نہیں جا سکدا۔ پہلی اکتوبر 2008 نوں ڈونیٹرسک خلاف کھیڈیا میچ دنیا دا کوئی وی کھیڈ پریمی بھلّ نہیں سکدا۔ جد بارسیلونا دی ٹیم اک گول نال پچھڑ رہی سی تاں میسی نے میچ دے آخری پنج منٹاں ’چ دو گول کرکے بارسیلونا نوں تریخی جت حاصل کروائی۔ چیمپین لیگ دے پچھلے چار سیزناں ’چ میسی ٹوپ سکورر بندا آ رہا اے۔ چیمپین لیگ دے اک میچ وچّ پنج گول کرن والا میسی دنیاں دا اکو-اک کھڈاری اے۔ 2009, 2010, 2011,2012 اتے 2015 وچّ میسی ورلڈ فیفا پلیئر آف دِی ییئر چنیا گیا۔ اوہ لگاتار تنّ وار ایہہ اعزاز حاصل کرن والا دنیاں دا پہلا کھڈاری بنیا۔ اک سال دے کلب کریئر ’چ گول کرن دے معاملے وچّ تاں میسی نے فٹ بال دے بادشاہ پیلے اتے بائرن میونکھ دے گرڈ میولر نوں وی مات پا دتی۔ 27 اکتوبر 2012 نوں راؤ والیکانو خلاف دو گول کرکے اپنے کریئر وچّ 300 گولاں دا انکڑا چھوہ لیا۔ 17 ایپرل 2016 نوں ولینسیئا دے خلاف گول کرکے میسی نے اپنے کریئر وچّ 500 گول پورے کیتے ۔

اس نے ہن تک بارسیلونا دی طرفوں 506 جدونکھ ارجنٹینا دی طرفوں کھیڈدے ہوئے 58 گول کیتے ہن۔ فٹ بال جگت وچّ اپنی وکھری پچھان بنا چکا لیونل میسی ارجنٹینا نوں اک وار پھر عالمی چیمپین بناؤن دا سفنہ سنجوئی بیٹھا اے۔ جے اس نوں اپنے ساتھی کھڈاریاں دا ودھیا تعاون ملیا تاں اس دا ایہہ سفنہ وی جلد ہی پورا ہو جاویگا۔

#### سینئر ٹیم

#### انتر قومی گول

گٹھ:کھیڈاں
گٹھ:فٹ بال کھڈاری